Марка Мірыч

Марка Мірыч (; нар. 26 сакавіка 1987) — сербскі футбаліст, паўабаронца клуба «Младаст» з Лучані.

 Клубная кар’ера 
 Сербскі перыяд 
Пачынаў кар’еру ў клубе «Металац», пасля паспяхова гуляў за «Спартак Злацібар Вода». У 2012 годзе быў запрошаны ў «Црвену Звезду», але не здолеў замацавацца ў аснове сталічнага клуба, хоць і выйграў разам з ім Кубак Сербіі. У першай палове 2013 года на правах арэнды гуляў за «Раднічкі».

 «Мінск» 
У студзені 2014 года перайшоў у беларускі клуб «Мінск»Футбол. Марко Мирич стал игроком "Минска". У мінскім клубе выступаў як флангавы паўабаронца, але нярэдка гуляў як цэнтральны нападнікМарко Мирич: "Тренера мы называем по отчеству - Викторыч". Стаў адным з лепшых ігракоў каманды, забіўшы ў чэмпіянаце 3 галы і аддаўшы 3 галявыя перадачы. У ліпені 2014 года пакінуў «Мінск» па пагадненні бакоўМирич покинул "Минск".

 «Славен Бялупа» 
У жніўні 2014 года падпісаў кантракт з харвацкім клубам «Славен Бялупа»Марко Мирич перешел в «Славен Белупо». Здолеў правесці паспяховы сезон у Харватыі, забіўшы 10 галоў у чэмпіянаце.

 «Локерэн» 
Улетку 2015 года перабраўся ў стан бельгійскага «Локерэна», дзе гуляў на працягу чатырох гадоў і быў адным з асноўных нападнікаў.

 Апошнія гады 
У ліпені 2019 года перайшоў у баснійскі клуб «Борац» з Баня-Лукі. У жніўні 2020 года зноў далучыўся да «Раднічкаў», дапамог гэтаму клубу па выніках сезона 2020/21 выйсці ў Суперлігу. У верасні 2022 года перабраўся ў «Младаст».

 Міжнародная кар’ера 
У 2010—2011 гадах прыцягваўся да нацыянальнай зборнай Сербіі. Дэбютаваў за зборную Сербіі ў таварыскім матчы са зборнай Балгарыі 17 лістапада 2010 года. Усяго згуляў за зборную ў трох таварыскіх матчах.

 Дасягненні 
  Уладальнік Кубка Сербіі: 2012
  Пераможца Першай лігі Сербіі: 2020/21

 Крыніцы 

Катэгорыя:Футбалісты Сербіі
Катэгорыя:Ігракі зборнай Сербіі па футболе
Катэгорыя:Ігракі ФК Металац Горні Міланавац
Катэгорыя:Ігракі ФК Спартак Субаціца
Катэгорыя:Ігракі ФК Црвена Звезда
Катэгорыя:Ігракі ФК Раднічкі Крагуевац
Катэгорыя:Ігракі ФК Мінск
Катэгорыя:Ігракі ФК Славен Бялупа
Катэгорыя:Ігракі ФК Локерэн
Катэгорыя:Ігракі ФК Борац Баня-Лука
Катэгорыя:Ігракі ФК Младаст Лучані